วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล ประจำวันที่ 2 พ.ค.60
2 พ.ค. 2560

วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย
ภาครวมตลาดภาคเช้า
SET Index ปิดภาคเช้า 1,566.18 จุด (-0.14 จุด,-0.01%) กรอบ 1,569-1,564 จุด มูลค่าการซื้อขาย 17,964 ลบ. เรียงลำดับมูลค่าการซื้อขายรายกลุ่มBANK PETRO ENERG ICT CONMAT COMM PROP TRANS ตามลำดับ. ตลาดภูมิภาค [Hang Seng -0.09%][KOSPI +0.58%][Nikkei225 +0.58%][ChinaA50 -0.41%][TAIEX +0.64%]
[ติดตาม]
– ดัชนีผู้จัดการฝ่ายจัดซื้อ (PMI) ภาคการผลิตเดือนเม.ย อียู 15.00น.
– อัตราว่างงานเดือนมี.ค. อียู 16.00น.
Source : Investing.com
จับตาตัวเลขจ้างงานนอกภาคเกษตรสหรัฐศุกร์นี้ คาดปรับตัวขึ้น 190,000 ตำแหน่ง
ตลาดการเงินจับตาตัวเลขจ้างงานนอกภาคการเกษตรประจำเดือนเม.ย.ของสหรัฐ ซึ่งกระทรวงแรงงานสหรัฐจะเปิดเผยในวันศุกร์นี้ เวลา 19.30 น.ตามเวลาไทย นักวิเคราะห์จำนวนหนึ่งคาดการณ์ว่า ตัวเลขจ้างงานนอกภาคเกษตรเดือนเม.ย.จะเพิ่มขึ้น 190,000 ตำแหน่ง หลังจากที่เพิ่มขึ้นเพียง 98,000 ตำแหน่งในเดือนมี.ค. ธนาคารกลางสหรัฐ (เฟด) จับตาดูตัวเลขจ้างงานนอกภาคเกษตรและข้อมูลแรงงานด้านอื่นๆอย่างใกล้ชิด โดยเมื่อวันศุกร์ที่ผ่านมา กระทรวงแรงงานสหรัฐเปิดเผยว่า ดัชนีต้นทุนการจ้างงาน (ECI) ซึ่งเป็นมาตรวัดต้นทุนแรงงานที่กว้างที่สุด ดีดตัวขึ้น 0.8% ในไตรมาส 1 ซึ่งเป็นระดับสูงสุดนับตั้งแต่ไตรมาส 4 ของปี 2550 ทั้งนี้ ดัชนี ECI ถือเป็นมาตรวัดที่น่าเชื่อถือสำหรับภาวะตลาดแรงงาน และเป็นดัชนีคาดการณ์ที่ดีสำหรับอัตราเงินเฟ้อซึ่งเฟดให้ความสำคัญ (Source : IQ สำนักข่าวอินโฟเควสท์)
IMPACT (+) KBANK AOT INTUCH CPALL KCE TRUE BEM BANPU ADVANC CPN MINT GL TCCC BLAND S
IMPACT (-) GLOW SCC PTTGC ESSO CPF BAY SCB BDMS KTB IVL KKP EGCO TISCO BJC PTTEP BBL EA
แนวโน้มตลาดและหุ้นเทคนิคที่น่าสนใจ
SET Index
ปรับตัวออกข้างต่อ
SET index ปรับตัวออกข้างต่อด้วยแรงซื้อเบา ยังขาดแรงหนุน เน้น Follow Buy หากผ่าน แนวต้าน 1,570-1,568 จุดได้จะเป็นสัญญาณซื้อ แนวรับต่อไป 1,555 จุดเป็นแนวรับกรองล่าง แนวต้าน 1,570 และ 1,575 จุดตามลำดับ เน้นเก็งกำไรในหุ้นรายตัวเป็นหลัก
AOT
ดีดตัวเหนือแนวรับหลัก
AOT ช่วงเช้าดีดตัวเหนือแนวรับหลัก 40.00 บาท เป็นแนวรับระยะสั้น เน้นเก็งกำไร แนวต้าน 41.50 และ 43.00 บาทตามลำดับ การปรับตัวมีแรงหนุนจาก Momentum อย่าง STO ที่ชี้ขึ้น ตัดขาดทุนหากหลุด 40.00 บาทลงมา
UV
เบรคเหนือสามเหลี่ยมแนวต้าน
UV เบรกเหรือกรอบสามเหลี่ยมด้านล่างได้สำเร็จเป็นสัญญาณบวก แนวรับหลัก 6.80 และแนวรับระหว่างวัน 7.00 บาทตามลำดับ การปรับตัวขึ้นมีแนวต้าน 7.30 และ 7.50 บาทเป็นแนวต้านระยะกลางต่อเนื่อง ตัดขาดทุนหากหลุด 6.80 บาท